Glansaand vir teater en film - Kuns En Vermaak - Republikein
Saturday, May 30th, 13:28:57
Glansaand vir teater en film
Die Nasionale Teater van Namibië (NTN) in samewerking met die Namibiese Filmkommissie (NFC) het onlangs die 5de Namibië Teater- en Filmtoekennings aangebied (NTFA).
Die glansgeleentheid met die tema “Creating Tomorrow Today” het ‘n groot aantal bekende, sowel as nuwe talent van die TV-, teater- en filmbedryf gelok. Die aand was gevul met uitstaande talent en merkwaardige vakmanskap.
Wenners uit 14 film- en 11 teaterkategorieë is tydens die glansaand bekend gemaak. Die grootste teaterwenner was Senga Brockerhoff wat vier pryse vir haar musiekblyspel, Every Woman, gewen het. Lloyd Winini het twee toekennings in die sak vir sy toneelstuk, The Nuthouse, gelaai.
Die jongste wenner was die tienjarige Camilla Jo-Ann Daries wat as die beste vroulike akteur in die rolprent Baxu and the Giants aangewys is. Daries is vir haar uitmuntende prestasie as jong aktrise erken.
Vanjaar is ‘n nuwe kategorie, naamlik studentefilm, bekend gestel en Tapiwa Makaza het die prys vir sy NDF Survial Kit gewen.
Drie Lifetime Achievement-toekennings is tydens die seremonie uitgedeel: !Nxau #Toma van die befaamde The God's Must Be Crazy, Banana Shekupe en Hans “Struppie” Reinhardt.
‘n Spesiale toekenning is aan Brian Ford vir sy bydraes tot die bedryf gegee.
Olthaver & List en B2Gold Namibia is vir hul onwrikbare ondersteuning van die skeppende kunste erken, wat ook ‘n nuwe afdeling van die toekenningseremonie is.
Die eregas, me. Leleti Khumalo, het die gaste met haar charismatiese en inspirerende persoonlikheid vermaak. Een van die hoogtepunte was haar toespraak wat oor die bedryf en die toekoms daarvan gehandel het.
Nog ‘n hoogtepunt was toe gaste na uittreksels, klankbane en kort teaterstukke van die deelnemers kon kyk en luister.
Die NTFA het dank uitgespreek teenooor sy vennote, die Namibiese Uitsaaikorporasie (NBC) en DB Audio, asook die vrygewige borge waarsonder die suksesvolle aanbieding van die toekennings nie moontlik sou gewees het nie.
Al die genomineerdes en wenners van die 2019 Namibiese Teater- en Filmtoekennings is bedank as die ware helde van die bedryf.
Teater- en filmentoesiaste is aangemoedig om voortdurende outentieke Namibiese verhale te skep en vertel.
Die uitslae is deur SGA Chartered Accountants and Auditors nagegaan. - Eie berig/Nampa
Oorspronklike teks: The Nuthouse – Lloyd Winini
Stel en kostuums: A Raisin the Sun – Sepiso Mwange
Musiekblyspel: Every Woman – Senga Brockerhoff
Nuwe regisseur: Lloyd Winini – The Nuthouse
Nuweling-akteur: Mikiros Garoes – Black Coffee, White Porridge
Nuweling-byspeler: Jennifer Timbo – Every Woman
Aktrise: Hazel Hinda – A Raisin in the Sun
Akteur: Ndinomholo Ndilula – Tales of Roses in Concrete
Beste verwerkte toneelstuk: Fences – Nelago Shilongoh
Regisseur: Senga Brockerhoff – Every Woman
Toneelstuk/Produksie: Every Woman – Senga Brockenhoff
Spesiale erkenning: Brian Ford
Lifetime Achievement 1: Hans “Struppie” Reinhardt
Lifetime Achievement 2: Banana Shekupe
Korporatiewe borg: Olthaver & List Group
Teks: The White Line – Micheal Pulse
Produksie-ontwerp: Baxu & the Giants – Tanya Stroh
kinematografie: Invisibles - Bernd Curschmann
Redigering: Robert Scott – Baxu & the Giants
Klank en musiek: Another Sunny Day – David Benade, Christof van Niekerk, Shishani
Beste musiekvideo regisseur: Andrew Robson – Martyr – Vaughn Ahrens
Nuweling regisseur: Desiree Kahikopo – The White Line
Studentefilm: NDF Survival Kit – Tapiwa Makaza
Dokumentêr: Another Sunny Day – Tim Huebschle and Haiko Boldt
Gehoorkeuse: The White Line
Aktrise: Camilla Jo-Ann Daries – Baxu & the Giants
Akteur: David Ndjavera – Hairareb
Regisseur: Oshoveli Shipoh – Hairareb
Verhalende fliek: Hairareb
Lifetime Achievement (Posthuum): !Nxau #Toma
Korporatiewe ondersteuning: B2Gold Namibia